China a administrat peste un miliard de doze de vaccin anti-COVID.
China a administrat, până acum, peste un miliard de doze de vaccin anti-COVID. Ministerul chinez al Sănătății nu a transmis, însă, procentul populaţiei care a fost vaccinată complet. Numărul dozelor injectate în China reprezintă mai mult de o treime din totalul global.
China, țara din care a pornit pandemia de coronavirus, a reușit recent să depășească peste un miliard de doze de vaccin administrate anti-COVID, potrivit CNN. Anunțul a fost făcut de Ministerul chinez al Sănătății, dar insituția nu a dezvăluit și procentul populaţiei care a fost vaccinată complet.Un total de 1,01 miliarde de doze au fost deja administrate, a precizat Ministerul Sănătăţii. Totodată, statul chinez speră să vaccineze cel puţin 70% din populaţia sa până la sfârşitul anului, adică aproximativ un miliard de persoane.În cazul Chinei, acest număr de doze administrate reprezintă mai mult de o treime din totalul global. Lumea a depăşit vineri pragul de 2,5 miliarde de doze administrate, potrivit unei numărători AFP bazate pe surse oficiale.